Pas asseblief ons spaargeld op | Netwerk24
Pas asseblief ons spaargeld op
Deur Pensioentrekker, Port Elizabeth 10 Julie 2017 05:45
Mooi so, staatsamptenare se pensioenfonds! Die SAL se reg­rukplan is nie uit die staatsamptenare se pensioenfonds betaal nie.
Dankie aan die GEPF wat vasgeskop het teen enige reddingsboei (of word dit her­kapitalisering genoem?) uit die fonds.
Die Onafhanklike Beleggingskorporasie (OBK) as die fondsbestuurder van die pensioenfonds behoort waaksaam te bly om sy mandaat só toe te pas dat dit tot voordeel van die GEPF strek.
Hy moet as beleggings­bestuurder van die pensioenfonds die fonds se belange eerste stel. Pas tog asseblief ons spaargeld op.
Bêre die spaarvarkie vir wanneer die pensioentrekkers 'n verhoging moet kry.
Dit klink amper onmoontlik dat vir die 1,6 miljoen staatspensioentrekkers slegs een verteenwoordiger in die GEPF se raad van trustees van 16 lede dien.
Nietemin, nogmaals dankie aan die trustees wat tog kan tande wys en dit met die SAL se reddingsboei bewys het.